ARRAIZ BARBADILLO (EH Bildu, 2015-04-30):
Eguerdi on.
Lehenengoz eta behin eskertu nahi diet behintzat Sémper jaunari eta Pastor jaunari beraien argitasuna. Argi eta garbi hitz egin dute eta hori zen eskatzen genuena eta hori behar bezala eskertu behar da.
Beno, gogoratu nahi dut pixka bat lehenengoz mozioaren edukia, zeren gauza batzuk zalantzan jarri direlako. Guk aipatu dugu  - eta hori idatziz agertzen da -  Legebiltzar honetan dauden indar politikoen arteko akordio demokratikoa izan behar dela oinarri gero jendeari galdetu ahal izateko. Diot hori zalantzan jarri delako bi aldetan behintzat.
Beno gu kezkatuta gaude gauza batengatik, hauteskunde autonomikoen aurretik PNVk agindu zuen  - eta beraien hauteskunde programan horrela agertzen da -  2015. urtean kontsulta egingo zela. Eta ez da kontsultarik egongo, beraz, Urkullu lehendakariak ez du bere hauteskunde programa beteko. Hori nik uste dut inportante dela baieztatzea.
No se va a cumplir el programa electoral donde se decía que iba a ver consulta para el año 2015, y nuestra pregunta es clara y concisa. ¿La va a haber en 2016?
EH Bilduren partetik borondate osoa egongo da hala izan dadin, gure helburua baita jendeari, herritarrei galdetzea, hain zuzen ere beraiei galdetzea, beraien hitza eta erabakia ematea beraien etorkizunaren jabe egia baita, eta hori da guk egin nahi duguna eta erabat demokratikoa da.
Guk erabakitzeko eskubidea nahi dugu, bai. Queremos el derecho a decidir. Eta nahi dugu dena erabaki nahi dugulako eta zuk aipatzen dugu horrek ez duela zerikusirik beste kontu batzuekin, jendearen kezkekin, benetako kezka erreal horrekin.
Beno, nik esango dizut baietz, baietz. Guk erabakitzeko eskubidea nahi dugu adibidez lan harremanetarako marko propio bat erabakitzeko eta eraikitzeko, eta hori gainera egin nahi dugu jaun-andre horiek Madrildik inposatzen diguten lan erreforma aplikatu behar ez izateko. Horretarako nahi dugu, pentsatuz beti ere hori hobea izango dela euskal herritarren ongizaterako, hori bilatzen dugu. Justizia sozialerako zuek aipatzen duzue autogobernua tresna gisa, guk diogu burujabetza osoa.
Queremos toda la soberanía, toda, para poder decidir aquí en Euskal Herria, sobre todo lo que afecta a todas las vascas y a todos los vascos.
Eta orain klaro, Ibarretxe berriro agertu da gaur zeharka eztabaida honetan. Lehenengoz eta behin, hiru gehi hiru horrekin. Mesedez, ez egin tranparik.
Hiru baiezko boto horiek ahalbidetu zuten, besteak beste, Madrilera eraman ahal izatea hori. Gehiengo osoa eman zuten areto honetan. Areto honetan bertan gehiengo osoa eman zuten, beraz, haitzakirik ez, beraz haitzakirik ez.
Hortik aurrera ez da gure ardura horrekin egindakoa eta Ibarretxe lehendakariaren etorkizunaz ere asko hitz egiteko legoke eta ez gara horretara ere sartuko, ez gara horretara sartuko.
Orain, guk proposatu dugu abiapuntu gisa zuena, besteak beste, den proposamen bat abiapuntu gisa eztabaidarako eta iruditzen zaizue auskalo zer egiten ari garela. Mugitu gara eta ez dugu onartzen goitik behera Ibarretxe Plan hori, eztabaidatu beharko litzateke baina planteatzen dugu abiapuntu egokia izan daitekeela eztabaida hori egiteko, akordio hori bilatzeko.
Hori da gure prestutasuna, hori da gure jarrera eta zuek, aldiz, hartzen duzue agrabio gisa eraso bezala eta horretan ere Egibar jauna argi eta garbi esango dizut.
Lehenengoz eta behin, ez didazu erantzun. Egindako galderei ez didazu erantzun. Bigarrenez, lehia, gure arteko lehia etorri da eta geldituko da. Hori horrela izango da. Zuek oso eroso egon zarete agian lehiarik ez zegoelako, orain hemendik aurrera hauteskunde lehia egongo da beti, gu benetako alternatiba bat garelako, baina horrekin elkarbizitzen ikasi behar da eta gure ustez, nire ustez harrokeria soberan duzu. Gaur bertan, hemendik, tribuna honetatik ere oso begirune eskasarekin aritu zara gure taldearekiko.
Gure taldearekiko eta gure taldeak ordezkatzen duenarekiko, guk ordezkatzen ditugun herritarrekiko ere. Eta alde horretatik ere esango dizut, ordezkari politikook saiatu behar dugu etorkizuna marrazten. Historialariek iragana kontatzen dute eta zuk gero eta gehiago jotzen duzu bakar bakarrik iragana kontatzera, zure modura, baina iragana kontatzera, historialari, eta etorkizunaz hitz egiteko ordezkari politiko bat.
Eskerrik asko.